**James Brien Comey jr.** (født 14. desember 1960 i Yonkers i New York) er en amerikansk advokat som fra 2013 til 2017 var direktør for Federal Bureau of Investigation (FBI).

I september 2013 ble Comey utnevnt til direktør for FBI av president Barack Obama. Han ble avskjediget av president Donald Trump 9. mai 2017.

Liv og virke
------------

### Bakgrunn

Comey ble født i Yonkers, men vokste opp i Allendale i New Jersey. Hans foreldre var irskættede Joan og J. Brien Comey. Hans far arbeidet med leiligheter og hans mor var datarådgiver. Han studerte ved College of William and Mary med kandidateksamen 1982 i kjemi og religion. Hans avslutningsarbeid analyserte den liberale teologen Reinhold Niebuhr og den konservative televangelisten Jerry Falwell, der han la vekt på begge deres tro på offentlig engasjement. Han tok doktorgradseksamen i rettslære ved University of Chicago i 1985.

### Karriere

Etter studiene var han notar ved en føderal distriksdomstol i New York. Deretter var han ansatt i advokatfirmaet Gibson, Dunn & Crutcher i New York og ble senere assisterende aktor for den føderale påtalemyndighet for New Yorks sørlige distrikt (1987–93). Han hjalp blant annet til med anklagen mot familien Gambino.

Årene 1996-2001 var Comey stedfortredende sjef hos den føderale påtalemyndighet for delstaten Virginias østre distrikt. I år 1996 ble han stedfortredende spesialadvokat for senator Whitewater-komitéen. Han var også sjefsanklager vedrørende Khobar Towers-bombingen i 1996 i Saudi-Arabia. Samtidig var han professor i rettslære ved University of Richmond.

Han var føderal anklager for New Yorks sørlige distrikt fra januar 2002.

Han ble utnevnt til visejustisminister den 11. desember 2003. Blant hans første oppgaver i det embedet var å overta ledelsen av utredningen om president Bill Clintons kontroversielle benådning av Marc Rich.

I august 2005 ble Comey sjefsjurist og viseadministrerende direktør for Lockheed Martin. I 2010 ble han sjefsjurist ved Bridgewater Associates i Westport i Connecticut. I begynnelsen av 2013 forlot han Bridgewater for å bli forsker innen *National Security Law* ved Columbia Law School i New York City.

I september 2013 ble Comey utnevnt til sjef for FBI av president Barack Obama.

Referanser
----------

1. ↑   Encyclopædia Britannica Online, Encyclopædia Britannica Online-ID biography/James-B-Comey, besøkt 9. oktober 2017[Hentet fra Wikidata]
2. ↑   Munzinger Personen, oppført som James Comey, Munzinger IBA 00000029557, besøkt 9. oktober 2017[Hentet fra Wikidata]
3. ↑   GeneaStar, oppført som James Comey, GeneaStar person-ID comeyjames[Hentet fra Wikidata]
4. ↑   www.cnn.com[Hentet fra Wikidata]
5. 1 2   Federal Bureau of Investigation, «James B. Comey, September 4, 2013-Present», arkiveringsdato 10. mai 2017, arkiv-URL web.archive.org, verkets språk engelsk, besøkt 10. mai 2017[Hentet fra Wikidata]
6. ↑
7. ↑  "Mr. Comey Goes To Washington", *New York* magazine, October 2003. Retrieved May 21, 2007.
8. ↑  Pressmeddelande om tillsättningen av James Comey Arkivert 19. august 2016 hos Wayback Machine.

Eksterne lenker
---------------

* (en) James Comey – kategori av bilder, video eller lyd på Commons Rediger på Wikidata
* (en) James B. Comey på Internet Movie Database Rediger på Wikidata

* (en) James B. Comey hos The Movie Database Rediger på Wikidata
* (en) James B. Comey på Twitter Rediger på Wikidata

* (en) James B. Comey på Twitter Rediger på Wikidata

* James B. Comey på Instagram Rediger på Wikidata
* (en) Ackerman, Spencer. «James Comey remained at Justice Department as monitoring went on», *The Guardian.* 27. juni 2013

  


|  |  |
| --- | --- |
| Oppslagsverk/autoritetsdata | Encyclopædia Britannica **·** Encyclopædia Britannica **·** Prabook **·** Geni **·** VIAF **·** GND **·** LCCN **·** ISNI **·** SUDOC **·** NKC **·** Munzinger (iba)
 |